CELEX: 62008CA0433
Language: sl
Date: 2009-12-03 00:00:00
Title: Zadeva C-433/08: Sodba Sodišča (četrti senat) z dne 3. decembra 2009 (predlog za sprejetje predhodne odločbe, ki ga je vložilo Bundesfinanzhof – Nemčija) – Yaesu Europe BV proti Bundeszentralamt für Steuern (Osma direktiva o DDV — Postopki za vračilo davka na dodano vrednost davčnim zavezancem, katerih sedež ni na ozemlju države — Priloga A — Zahtevek za vračilo davka — Pojem podpis v navedenem zahtevku — Nacionalna zakonodaja, s katero se zahteva lastnoročni podpis davčnega zavezanca ali njegovega zakonitega zastopnika, izključuje pa podpis pooblaščenca)

30.1.2010   
            
            
               SL
            
            
               Uradni list Evropske unije
            
            
               C 24/12
            
         Sodba Sodišča (četrti senat) z dne 3. decembra 2009 (predlog za sprejetje predhodne odločbe, ki ga je vložilo Bundesfinanzhof – Nemčija) – Yaesu Europe BV proti Bundeszentralamt für Steuern
   (Zadeva C-433/08) (1)
   
   (Osma direktiva o DDV - Postopki za vračilo davka na dodano vrednost davčnim zavezancem, katerih sedež ni na ozemlju države - Priloga A - Zahtevek za vračilo davka - Pojem „podpis“ v navedenem zahtevku - Nacionalna zakonodaja, s katero se zahteva lastnoročni podpis davčnega zavezanca ali njegovega zakonitega zastopnika, izključuje pa podpis pooblaščenca)
   2010/C 24/19
   Jezik postopka: nemščina
   
      Predložitveno sodišče
   
   Bundesfinanzhof
   
      Stranki v postopku v glavni stvari
   
   
      Tožeča stranka: Yaesu Europe BV
   
      Tožena stranka: Bundeszentralamt für Steuern
   
      Predmet
   
   Predlog za sprejetje predhodne odločbe – Bundesfinanzhof – Razlaga vzorca iz priloge A k Osmi direktivi Sveta 79/1072/EGS z dne 6. decembra 1979 o uskladitvi zakonov držav članic o prometnih davkih – postopki za vračilo davka na dodano vrednost davčnim zavezancem, katerih sedež ni na ozemlju države (UL L 331, str. 11) – Pojem „podpis“ v zahtevku za vračilo – Nacionalna zakonodaja, s katero se zahteva podpis vlagatelja ali njegovega zakonitega zastopnika in s katero je podpis pooblaščenca izključen.
   
      Izrek
   
   Pojem „podpis“ iz zahtevka za vračilo DDV v vzorcu, ki ga določa Priloga A k Osmi direktivi Sveta 79/1072/EGS z dne 6. decembra 1979 o uskladitvi zakonov držav članic o prometnih davkih – postopki za vračilo davka na dodano vrednost davčnim zavezancem, katerih sedež ni na ozemlju države, je pojem prava Skupnosti, ki ga je treba razlagati enotno in tako, da ni nujno potrebno, da zahtevek za vračilo podpiše davčni zavezanec sam, ampak da za to zadošča podpis pooblaščenca.
   
      (1)  UL C 313, 6.12.2008.